Zapisnik sastanka Vijeća učenika održanog 8. prosinca 2016. s početkom u 12:30

Na početku sastanka nastavnica M. Klarić predložila je sljedeći

Dnevni red:

1. Dan sjećanja na žrtvu Vukovara – rezultati
2. Prvo polugodište projekta Migration
3. Različito

koji je prihvaćen jednoglasno.

**Ad.1.**Nastavnica Klarić prezentirala je učenicima rezultate natječaja Dan sjećanja na žrtvu Vukovara te zajedno s učenicima prokomentirala način provedbe. Vijeće učenika smatra kako je ova aktivnost dobro provedena, povjerenstvo je odabralo i po njima najbolji rad, a i ostali su radovi jako dobri. Posebna je vrijednost što je natječaj bio samo za učenike nižih razreda koji se zbog svoje dobi ne mogu uvijek uključiti u aktivnosti Vijeća učenika.

**Ad.2.**Nastavnica Klarić pokazala je učenicima što je do sada napravljeno u projektu Migration (anketa, rad media teama, karte migracija, logo projekta). Kako je nastavnica prošli tjedan došla iz Rumunjske gdje je održan projektni sastanak i aktivnosti učenja, podučavanja i osposobljavanja – učenike je izvijestila i o svom boravku u Rumunjskoj. Također ih je ponovno pozvala da sve dodatne materijale (fotografije, video uratke, članke...) pogledaju na mrežnim stranicama škole i blogu projekta.

**Ad.3.** Učenike je zanimalo hoće li se ove školske godine zaključivati ocjene na polugodištu, nastavnica Klarić je rekla kako, koliko je njoj poznato, neće, a ukoliko dođe do kakvih promjena – učenici uvijek budu obaviješteni na vrijeme.

Sastanak je završio u 13:15, nazočilo mu je 18 učenika.

Voditeljica Vijeća učenika:Mirela Klarić